Document ID: /roh_data/filtered/fineweb-2-filterrobots_roh.jsonl.gz/1040

Il cumprader è la firma inda Nirma che paja radund 1,4 milliardas dollars. Cun il retgav vul LafargeHolcim reducir ses debits. Il concern ha la finamira da reducir quels a 13 milliardas francs fin la fin da quest onn. L'onn passà muntavan ils debits a 17,3 milliardas francs.
La cumpra sto però anc vegnir approvada da la cumissiun da concurrenza da l'India. Emprimas emprovas da vender las fatschentas avevan fatg naufragi avant intgins mais.
Las emprimas cifras cuminaivlas dal gigant da cement LafargeHolcim èn stadas pli deblas che spetgà. Tant la svieuta sco er il gudogn èn sa sminuids marcantamain, sco il concern ha communitgà il november passà.
RR novitads 10:00